cyanic-selkie/wikianc huggingface dataset:
Devil's Film
Yn 2009 bejoech Devil's Film him ek op 'e merk fan 'e pornografyske parodyen, mei de film Coctomom, dy't de gek hie mei rabbelblêdesensaasje Nadya Suleman, byneamd "Octomom", nei't se troch reägearbuisbefruchting in achtling te wrâld brocht. Neitiid folgen parodyen op û.m. de tillefyzjesearjes Big Love, Mad Men en The Bachelor, de jierren tachtich-film Fast Times at Ridgemont High en de fampierfimsearje The Twilight Saga. Devil's Film hat twa dochterûndernimmings: de studio's The L Factor, dy't lesbyske porno produsearret, en GoodFellas Productions, dy't him taleit op transseksuële pornografy, wêrûnder de film Americ's Next Top Tranny, in parody op 'e realitysearje America's Next Top Model. Yn april 2013 makke de Giant Media Group, dêr't û.m. seksboartersguodprodusint Pipedream Products ta heart, bekend dat it Devil's Film oankocht hie.
Thomas Tibbles
Thomas Tibbles (folút: Thomas Henry Tibbles; yn Ohio, 1840 – Omaha (Nebraska), 1928) wie in Amerikaansk sjoernalist, publisist, aktivist en politikus, dy't opkaam foar de rjochten fan 'e lânseigen Yndiaanske befolking fan it Wylde Westen. Hy waard benammen bekend om syn belutsenens by de ferneamde rjochtsaak Standing Bear v. Crook. Neitiid troude er mei in Yndiaanske frou en wied er fise-presidintskandidaat foar de Populistyske Partij.
Belutsenens by de Yndianen
Dêrtroch draaide it spul út op in opsjochjaande rjochtsaak mei de namme Standing Bear v. Crook, wêrby't Steande Bear mei help fan 'e abbekaten John L. Webster en Andrew J. Poppleton, dy't harren tsjinsten nei oanlieding fan Tibbles syn artikels fergees oanbeaen, de Amerikaanske oerheid yn 'e persoan fan brigadegeneraal Crook oanklage foar ûnrjochtlike finzenname. Rjochter Elmer S. Dundy die yn maaie 1879 de útspraak dat Yndianen (oars as oant dy tiid oannommen waard) wol deeglik as 'persoanen' ûnder de Amerikaanske wet beskôge wurde moasten, en dat se dus net sûnder juridyske ûnderbouwing yn 'e hechten set wurde koene.
Betheltsjerke (Assen)
De Betheltsjerke oan de Grinzerstrjitte yn Assen is in tsjerkegebou fan de kristlike-grifformearde gemeente. De oarspronklik as synagoge boude tsjerke stamt út 1901 en is sûnt 1994 in ryksmonumint.
Marcus Reno
Tsjinst yn 'e Amerikaanske Boargeroarloch
Under de Amerikaanske Boargeroarloch (1861-1865) tsjinne Reno yn it Noardlike Leger. Fanwegen in tekoart oan ofsieren waard er al ier befoardere ta kaptein, en yn dy hoedanichheid oan it Amerikaanske 1e Kavaleryrezjimint tafoege. Hy focht op 17 septimber 1862 yn 'e Slach by Antietam, en rûn op 17 maart 1863 yn 'e Slach by Kelly's Ford, yn Firginia, in lichte mar pynlike ferwûning op oan 'e rêch op, doe't syn hynder deasketten waard en boppe-op him foel. Nei oanlieding dêrfan waard Reno befoardere ta majoar. Fjouwer moannen letter tsjinne er yn 'e Gettysburgkampanje.
Yn 1864 naam Reno diel oan 'e slaggen by Cold Harbor, Trevilian Station en Cedar Creek. Nei't er yn ferskate stêfposysjes tsjinne hie, waard er yn oktober fan dat jier befoardere ta luitenant-kolonel. Yn desimber waard er oansteld as kolonel, mei it kommando oer it 12e Kavaleryrezjimint fan Pennsylvania, en begjin 1865 krige er in hiele brigade ûnder syn befel. Mei syn troepen naam Reno it op tsjin 'e Konfederearre guerriljastriders fan John Mosby. Op 13 maart 1865 waard er fannijs befoardere, diskear ta brigadegeneraal.
Tsjinst yn 'e Grutte Sû-Oarloch fan 1876
Under de Grutte Sû-Oarloch fan 1876 wie Reno ûnderbefelhawwer fan it 7e Kavaleryrezjimint ûnder luitenant-kolonel George Armstrong Custer. Under de simmerkampanje ûntdieken de ferkenners fan it rezjimint op 25 juny 1876 yn súdlik Montana in grut Yndiaansk doarp oan 'e igge fan 'e rivier de Little Bighorn, dat yn haadsaak bewenne waard troch Lakota en Noardlike Sjajinnen. Custer besleat om daliks oan te fallen, en ferdielde dêrta syn rezjimint yn fjouwer detasjeminten. It wie de taak fan Reno om mei trije kompanjyen fan yn totaal 140 man it doarp fan 'e súdkant ôf oan te fallen. Custer sels ried ûnderwilens om en soe mei fiif kompanjyen út it noarden wei oanfalle, wylst kaptein Frederick Benteen mei trije kompanjyen nei it súdwesten ta stjoerd waard om in ûntsnapping fan 'e Yndianen ôf te snijen, en kaptein Thomas McDougall mei de oerbliuwende kompanjy de bagaazjetrein fan it rezjimint beskerme. Histoarisy binne it deroer iens dat de oanfal halje-trawalje ynset waard, sûnder dat Custer en syn ofsieren foar it ferstân hiene hoe grut oft it doarp wol net wie. Nei alle gedachten wiene der sa'n 10.000 Yndianen yn it doarp gearkommen om nei de foaroansteande medisynman Sittende Bolle te harkjen en diel te nimmen oan it jierlike sinnedûnsritueel, mei dêrûnder likernôch 2.000 krigers.
Fjoerwurk
Skiednis
Yn 1706 publisearre Amédée-François Frézier it traktaat Traité des Feux d'Artifice pour le Spectacle (yn in op 'e nij besjoene ferzje werútjûn yn 1747), wêryn't er yngie op it gebrûk fan fjoerwurk foar rekreätive en seremoniële ynstee fan militêre doelen. Yn 1758 beskreau de jezuïtyske sindeling Pierre Nicolas le Chéron d'Incarville, dy't doedestiden yn Peking tahold, yn in brief oan 'e Akademy fan Wittenskippen fan Parys de metoaden en gearstalling fan in grut tal ûnderskate soarten fjoerwurk. Dat brief waard fiif jier letter publisearre.
Grapfjoerwurk
Grapfjoerwurk is tige licht fjoerwurk, dat frijwol gjin gefaar en mar in te ferwaarleazgjen lûdsnivo opsmyt, sadat it sels binnendoar ôfstutsen wurde kin. Under dy kategory falle stjerkes, knalearten, Bingaalske lusifers, lûktoutsjes en fluiters. Foar grapfjoerwurk jilde gjin wetlike beheinings; it mei it hiele jier troch ferkocht en ôfstutsen wurde.
Lytsfjoerwurk
Lytsfjoerwurk is konsumintefjoerwurk dat ûnder beskate betingsten ferkocht wurde mei. De feilichheidsnoarmen en ferkeapregels ferskille per lân. Sadwaande kin it yn it iene lân legaal en yn it oare yllegaal wêze. By sok konsumintefjoerwurk wurdt ûnderskie makke trusken sierfjoerwurk, dat om it útsmiten fan ljochtpatroanen giet, en knalfjoerwurk, wêrby't it draait om it feroarsake lawaai. Sierfjoerwurk komt benammen foar yn 'e foarm fan fjoerpylken dy't as gehiel de loft ynsketten wurde moatte, en as fjoerwurkpotten (of cakes) en fonteinen. Dêrnjonken bestiet der in breed skala oan draaiers, sinnen en fakkels. Knalfjoerwurk rint útinoar fan 'e lichtste foarm, rotsjes, nei strikers, tongerslaggen, kanonsslaggen en astronauten. Rotsjes yn Sineeske rôlen kin men yn ien kear ôfstekke, wat in lûdseffekt jout as fan in sjittende mitrailleur. Ek luchtgûlers (better bekend as "gillende kokenfammen") wurde ta it knalfjoerwurk rekkene.
Nikolaaskleaster yn Vjazjisjtsjski (Novgorod)
Skiednis
De bolsjewiken sletten it kleaster yn 1920 en droegen it oer oan in kollektive buorkerij. De nije bestimming liede ta fernielings oan de gebouwen om se geskikt te meitsjen foar agrarysk gebrûk. Sa moasten der foar de grutte masjines nije trochgongen makke wurde. Nei't it kleaster yn de Twadde Wrâldkriich ek noch slim te lijen hie fan it kriichsgeweld, waard der yn 1958 in begjin makke oan ûndersyk, folge troch in restauraasje en weropbou yn de jierren 1960, dy't duorre oant de jierren 1980.
1e Pânserdifyzje (Wehrmacht)
De 1e Pânserdifyzje wie in difyzje fan de Dútske Wehrmacht ûnder de Twadde Wrâldkriich.
1939-1940
Yn maaie 1940 waard de difyzje nei it westfront stjoerd foar de Slach om Frankryk, dêr't op 16 maaie by Sedan in trochbraak forsearre waard. Letter dy moanne stie hy tsjinoer de Britske Ekspedysjemacht, mar krige 15 kilometer foar Dúntsjerk it befel om net troch te setten. Nei de ynset yn it noarden fan Frankryk waard de difyzje nei it westen ta stjoerd om dêr de bliuwende wjerstân te stopjen. Op 12 juny waard yn de rjochting fan Belfort op 'e nij in trochbraak forsearre. Dêrnei sette hja troch nei it suden ta, oant Frankryk op 22 juny kapitulearre.
Feedriuwerij
Skiednis
Grutte feedriuwerijen fûnen ek (en fine noch wol) plak op 'e Argentynske pampa's en yn lannen as Kolombia en Fenezuëla. Yn Austraalje kamen se yn it ferline ek in soad foar. Yn 1885 sette bygelyks in Patsy Durack út Queenslân ôf nei de Kimberley, it noardlike part fan West-Austraalje, mei in keppel fan 8.000 kij, oer in ôfstân fan 4.800 km. Hy kaam dêr twa jier en twa moannen letter oan mei likernôch de helte fan 'e kij. En yn maart 1883 setten twa Australyske famyljes fan Skotsk komôf, de MacDonalds en de McKenzies, mei 670 kij, 32 oksen en 86 hynders ôf út Nij-Súd-Wales. Nei in reis fan reis fan trije jier en fjouwer moannen, dy't mank gie mei it trochkrusen fan rivieren dêr't it optilde fan 'e krokkedillen en it ôfslaan fan oanfallen fan 'e Australyske Aborizjinals, kamen se yn july 1886 einlings en te'n lêsten yn 'e Kimberley oan. Dat wie ynsafier bekend de langst duorjende feedriuwerij út 'e skiednis.
USS Arizona (skip út 1916)
Earste jierren
De USS Arizona waard op 17 oktober 1916 yn 'e tsjinst nommen troch de Amerikaanske Marine. Op 'e earste oefenreis nei de Marinebasis Guantanamo Bay, yn Kuba, gie ien fan 'e oandriuwingsturbines stikken. It skip moast weromkeare nei de skipswerf, dêr't gatten yn 'e dekken makke wurde moasten om it reuseftige ding út it skip te krijen en te ferfangen. De USS Arizona ferliet de werf wer op 3 april 1917, trije dagen foar't de Feriene Steaten de oarloch ferklearren oan it Keizerryk Dútslân en sa yn 'e Earste Wrâldoarloch behelle rekken. Om't der in grut tekoart oan stookoalje wie yn it Feriene Keninkryk, waarden lykwols allinnich mar âldere, op stienkoal stokende Amerikaanske slachskippen de Atlantyske Oseaan oer stjoerd om har by de Britske Grutte Float te jaan. De USS Arizona waard ynset foar de training fan bemanningsleden fan bewapene keapfardijskippen, en acht fan 'e kanonnen fan it skip waarden ferwidere om op keapfardijskippen ynstallearre te wurden.
FVWM-Crystal
FVWM-Crystal is in lytse buroblêdomjouwing basearre op FVWM, in finsterbehearder foar X11. De oarspronklike ferzje waard yn 2010 útbrocht.
Noard-Willemskanaal
thumb|Ferrin fan it Noard-Willemskanaal. It Noard-Willemskanaal is in kanaal yn Grinslân en Drinte, dat iepene waard yn 1861. It kanaal ferbynt de Drentsche Hoofdvaart westlik fan Assen mei de stêd Grins. It kanaal rint suver lykop mei de sneldyk A28 en hat in langte fan 38 km. It 2 meter djippe kanaal is nei kening Willem III fan de Nederlannen neamd. De wetterferbining hat de namme Noard-Willemskanaal omdat der yn Noard-Brabân al in Súd-Willemskanaal wie.
Yusra Mardini
Libben en karriêre
Mardini waard yn 1998 berne yn 'e Syryske haadstêd Damaskus, út âlden dy't hearden ta de kristlike minderheid yn Syrje. Hja groeide op yn Damaskus en die fan jonge jierren ôf mei oan wedstrydswimmen. Yn 2012 fertsjintwurdige se har heitelân op it wrâldkampioenskip swimmen yn it Turkske Istanbûl, dêr't se meidie oan 'e ûnderdielen 200 m wikselslach, 200 m frije slach en 400 m frije slach.
Wassenaar
Underwiis
Leger ûnderwiis:
Kammingabuorren en omkriten
Kammingabuorren en omkriten is in wyk yn it noardeasten fan de stêd Ljouwert. De wyk hat ynwenners (, boarne: CBS). De wyk bestiet sûnt 2018 út de twa eardere wiken Kammingabuorren en Grutte Wielen & De Griene Stjer. De wyk Kammingabuorren en omkriten bestiet út fiif buerten:
Mara (sûchdier)
Biotoop
Mara's jouwe ornaris de foarkar oan relatyf flakke gerslânbiotopen, mei foldwaande strewelleguod om beskerming te bieden tsjin predaasje troch rôffûgels. Lykwols komme se ek foar op 'e keale en oerbeweide grûn fan Monte Desert. Boppedat omfiemet har ferspriedingsgebiet yn noardwestlik Argentynje ek wâldgebieten.
Hâlden en dragen
Mara's binne monogaam, en pearkes bliuwe har hiele libben byinoar. Se wikselje inkeld fan partner as de oarspronklike partner deagien is. It wyfke is dúdlik de baas yn 'e relaasje, en it mantsje moat har mar folgje dêr't se hinne giet. Mantsjes besmare har wyfke mei harren urine en de grûn om har hinne sette se ôf mei kjitte en ôfskieding út spesjaal dêrfoar bedoelde klieren, sadat der in mobyl territoarium ûntstiet. De fuortplanting fynt by mara's plak yn hoalen dy't sels útgroeven wurde, en dy't faak ûndergrûnsk ferbûn wurde mei de hoalen fan oare pearkes, sadat der in netwurk fan soms wol 29 pearkes ûntstiet. Sok kommunaal wenjen jout beskerming tsjin predaasje, en biologen hawwe fêststeld dat der mear jongen oerlibje by gruttere ûndergrûnske netwurken as by lytseren.
Nieuw Perspectief (Hurdegaryp)
Oargel
It oargel fan de tsjerke komt oarspronklik út de Filadelfiatsjerke te Grins. It ynstrumint waard boud troch de oargelbouwer Mense Ruiter. Nei in restauraasje krige it in plak yn de tsjerke fan Hurdegaryp.
Readboarstkefûgels
Klassifikaasje
De Erithacinae omfetsje 9 skaaien en 36 soarten:
Circuit of the Americas
It Circuit of the Americas, is in sirkwy yn Teksas, yn de buert fan Austin.
It 5,513 km lange sirkwy is yn 2012 oanlein, foar ûnder oaren de Grutte Priis Formule 1 fan de Feriene Steaten dy't al sûnt 2008 net mear plak fûn hie.
Slach oan de Little Bighorn
De Yndianen
De Yndianen makken yn 'e Slach oan 'e Little Bighorn gebrûk fan in wiid ferskaat oan wapens, fan tomahawks mei stiennene koppen dy't streekrjocht út 'e Stientiid kamen oant moderne efterladende gewearen. Tomahawks, spearen en messen wiene inkeld geskikt foar man-tsjin-mangefjochten; it grutste part fan 'e slach waard mei projektylwapens útfochten, wêrby't likernôch de helte fan 'e krigers him behelpe moast mei pylk-en-bôge, in wapen dat oant op 30 m ôfstân tige effektyf wie. De oare helte wie tarist mei gewearen, mar dat wiene foar it oergrutte part ferâldere foarladers en soms sels antike musketten. Minder algemien kamen ek modernere .58 kaliber-gewearen foar, wêrfan't der nei de Amerikaanske Boargeroarloch tsientûzenen yn 'e Feriene Steaten omsweefden. Hoewol't fjoerwapens krap wiene, en munysje krektsa, koene de Yndianen geandewei de slach almar mear gewearen en patroanen bútmeitsje fan sneuvele soldaten.
De oanfal fan Reno
Nei't der likernôch 20 minuten lang striid levere wie, hie Reno noch mar ien fan syn mannen ferlern. De oantallen krigers dy't tsjin him fanwegen kamen, waarden lykwols mei de minút grutter. Yn 'e beskutting fan in leech ferhef oan 'e lofterkant fan Reno syn liny en rjochts fan it doarp groepearre him in grutte kloft fan likernôch 500 krigers, dy't dêrwei doe in wraam die op Reno syn lofterflank. Dêrtroch wie Reno twongen om him hastich werom te lûken yn it strewelleguod by de bocht yn 'e rivier lâns, dêr't er doe troch de Yndianen fêstset waard. Dêrnei stieken de krigers de begroeiïng yn 'e brân om 'e Amerikanen te twingen en kom foar 't ljocht.
Op dat punt fan it gefjocht waard de ferkenner Bluodderich Mês yn 'e holle rekke troch in kûgel wylst er njonken Reno op it hynder siet, sadat it bloed en stikjes harsens de majoar yn it gesicht spatten. Mooglik noch yn shock fan dat foarfal, oardere Reno syn mannen om op te stiigjen, wer ôf te stiigjen en op 'e nij op te stiigjen. Doe rôp er harren ta: "Wa't ûntsnappe wol, folgje my!" en late er in gaoatyske flecht de rivier oer en by it steile klif oare kant de rivier op. Dy weromtocht waard daliks fersteurd troch de oanfallen fan tichteby troch Sjajinske krigers. Reno ferlear by de flecht oer de rivier 3 ofsieren en 29 soldaten, wylst 1 ofsier, luitenant Charles DeRudio, en 13 oant 18 soldaten fermist rekken. De measten dêrfan wiene yn 'e dusoarder efterbleaun yn it strewelleguod en soene har letter by harren maten op it klif foegje.
De oanfal en weromtocht fan Custer
Om't der fan Custer syn fiif kompanjyen gjin inkele oerlibbene wie, hat it dreech west om persiis fêst te stellen hoe't it harren fierder krekt fergien is, temear om't ferslaggen fan Yndiaanske krigers ûndúdlik binne en inoar tsjinsprekke. In protte histoarisy hawwe har yngeand mei de Slach oan 'e Little Bighorn dwaande holden, wêrûnder net yn it lêste plak etnologen as George Bird Grinnell en Edward S. Curtis, dy't Custer syn Krieske en Arikara-ferkenners en Sjajinske en Lakota-krigers befregen. Lykwols binne in protte saken oangeande de oanfal en weromtocht fan Custer oant no ta striidkwestjes bleaun. Reno, Benteen en harren troepen befûnen har op 6 km ôfstân, en hoewol't se yn 'e fierte gewearfjoer hearre koene dat wierskynlik fan Custer-en-dy wie, hiene se fierder gjin idee wat der geande wie. Doe't se nei de slach oer it lot fan 'e fiif kompanjyen fan Custer hearden, wiene se mei stomheid slein.
Nei't er mei syn troepemacht fan likernôch 210 man ôfset wie, ried Custer wierskynlik oare kant de heuvels nei it noarden. Fan dyselde heuvelrêch makke ek it klif diel út dêr't Reno him koarte tiid letter op weromlûke soe. It is mooglik dat Custer fan dy hichte ôf it begjin fan Reno syn oanfal beächte hat. Yn elts gefal wied er him bewust fan 'e sterke wjerstân dêr't Reno op state, mei't tolk Fred Gerard, dy't by Reno wie, Custer syn fiif kompanjyen efternei ried en de tynge oerbrocht oan Custer syn adjudant William W. Cooke. De measte histoarisy binne it deroer iens dat Custer fia Medicine Tail Coulee (in coulee is in lytseftich ravyn), in ôfwetteringsslink tusken de heuvels yn, de Little Bighorn berikte ter hichte fan Minneconjou Ford ("de Minnikonzjû-Furde"). Op dat plak waard nei alle gedachten troch teminsten in diel fan Custer syn troepen (wierskynlik de kompanyen E en F, ûnder kaptein George Yates) besocht om 'e rivier oer te stekken. (Guon histoarisy achtsje it wierskynlik dat Custer syn fiif kompanjyen foarôfgeande oan syn oanfal nochris yn twaen of sels trijen opdield hie.) Yn syn autobiografy My Life on the Plains, út 1874, hie Custer útlein dat de bêste strategy by it befjochtsjen fan Yndianen wie om harren doarpen en kampen yn te kringen en dan har froulju, bern en âlderein as gizelders en minsklik skyld te brûken, sadat de krigers, as se trochfjochtsje woene, har eigen famyljeleden deasjitte moasten. Wierskynlik wied er sa'n strategy ek diskear fan doel.
Eimert van Middelkoop
thumb|Eimert van Middelkoop Eimert van Middelkoop (Berkel en Rodenrijs, 14 febrewaris 1949) is in Nederlânsk politikus foar de KristenUny. Yn it kabinet-Balkenende IV wie er minister fan Definsje en minister foar Wenjen, Wiken en Yntegraasje, dêrfoar siet er yn de Earste en Twadde Keamer.
Thea de Roos-Van Rooden
Persoanlik libben
Thea de Roos-van Rooden is boaske oan histoarikus, sjoernalist en publisist Jan de Roos, sy hawwe twa dochters. Sy hawwe tegearre ek in tal boeken skreaun.
Slach oan de Little Bighorn
Neisleep
De Slach oan de Little Bighorn ûntjoech him ta de bekendste episoade út 'e Flakte-Yndiaanske oarloggen, en George Armstrong Custer waard troch it publyk yn 'e Feriene Steaten, mar ek dêr bûten, lange tiid as in tragyske held sjoen, nettsjinsteande it feit dat militêre autoriteiten (ynkl. Custer syn eigen freonen, lykas generaal Philip Sheridan) gjin goed wurd oerhiene foar syn dryste hâlden en dragen, syn ôfwizing fan fersterkings, syn efterlitten fan 'e Gatling-mitrailleurs en de fersnipeling fan syn troepen op it slachfjild. Pas yn 'e twadde helte fan 'e tweintichste iuw, doe't de skiednis fan 'e Slach oan 'e Little Bighorn en de hiele kolonisaasje fan it Wylde Westen yn in objektiver ljocht besjoen waard, foel Custer fan syn fuotstik.
Sint-Petruskatedraal (Genève)
De Sint-Petruskatedraal (Frânsk: Cathédrale Saint-Pierre) is in nei de apostel Petrus ferneamde eardere katedraal fan de biskop fan Genève en tsjintwurdich de grifformearde haadtsjerke fan de Switserske stêd.
Skiednis
Mei de bou fan de trijeskippige pylderbasilyk waard om 1160 hinne yn romaanske tsjerke begûn. Hûndert jier letter fûn de foltôging yn goatyske styl plak. Yn de 18e iuw waard de tsjerke ferboud en krige de haadgevel in klassisistyske foarbou.
Oargels
It oargel fan de Petrus-katedraal stamt út 1965 en waard troch Metzler & Soannen út Dietikon boud. It moderne oargelfront waard troch de Deenske arsjitekt Poul Gerhard Andersen ûntwurpen. De Noard-Dútske oargels fan de 17e iuw en de Frânsk-barokke ynstruminten hawwe de disposysje fan it oargel beynfloede. It oargel hat 67 registers op fjouwer manualen en pedaal. De spyltraktueren binne mechanysk, de registertraktueren elektrysk.
Carel Jacob van Baar van Slangenburgh
Libben en wurk
Van Baar van Slangenburgh stoar yn de âldens fan 61 jier, noch gjin wike nei it ferstjerren fan syn frou.
Nop Maas
Biografy
Maas promovearre 1988 oan de Frije Universiteit op de njoggentjinde-iuwske skriuwer Marcellus Emants mei syn proefskrift Marcellus Emants' opvattingen over kunst en leven in de periode 1869-1877. Fanôf de jierren njoggentich hie er hieltyd mear omtinken foar modernere auteurs. Hy besoarge ferskate briefwikselingen fan Gerard Reve, earst Brieven aan Wim B. (1983), en letter de earste fiif dielen fan Reve's samle wurk. Maas skreau ek oer Karel van het Reve (waans samle wurk er yn 'e mande mei oaren besoarge) en oer Gerards eardere frou, de dichteresse Hanny Michaelis. Hy besoarge de briefwikselingen tusken Geert van Oorschot en Willem Frederik Hermans, tusken M. Vasalis en Van Oorschot en tusken Hermans en Reve. As bestjoerslid by it Nederlânsk Letterkundich Museum, beskreau er de skiednis dêrfan yn Werken voor de eeuwigheid (2004).
Keechelus-mar
De Keechelus-mar is part fan it Columbia River Basin, it bekken fan de rivier de Kolumbia, om't de mar de boarne fan de rivier de Yakima is, dat wer in sydrivier fan de Kolumbia is.
De mar is ornearre as in opslachboezem foar it Yakima Project, in yrrigaasjeprojekt dat beheard wurdt troch de United States Bureau of Reclamation. It wetterpeil en de útfier wurde regele troch de Keechelus-daam, in keardaam. Dy is yn 1917 boud fan ierde en is 39 m heech. De mar befettet 195.000.000 m³ wetter. De mar is 6,8 km lang en is 1,6 km breed en leit op in hichte fan 767 m.
Frije Grifformearde Rehobothtsjerke (Twizel)
De Rehobothtsjerke is de tsjerke fan de Frije Grifformearde gemeente yn Twizel. De gemeente is in selsstannige gemeente en fierder net oansletten by in grutter ferbân. De Rehobothtsjerke is mei 450 sitplakken de grutste tsjerke fan Twizel en tagelyk de lytste fan de trije grifformearde gemeenten dy't Twizel ryk is. Njonken de Rehobothtsjerke is der noch in frijmakke en in synodale (tsjintwurdich protestanske) tsjerke.
Circuit Paul Ricard
thumb|260px|It sirkwy fan boppe besjoen mei de opfallende reade en blauwe strepen It Circuit Paul Ricard waard op 19 april 1970 iepene. It sirkwy is foaral ferneamd om de opfallende reade en blauwe linen njonken de baan, dy't makke binne fan in remjend materiaal sadat auto's dy't njonken de baan bedarje ôfremme wurde. It sirkwy is sûnt 1971 geregeldwei de lokaasje fan de Grutte Priis Formule 1 fan Frankryk.
Larry Flynt
Larry Flynt (folút: Larry Claxton Flynt jr.; Lakeville (Kentucky), 1 novimber 1942 - Los Angeles, 10 febrewaris 2021) wie in Amerikaansk produsint en útjouwer fan pornografy en miljonêr. Hy groeide op yn earmoede, mar fertsjinne in kaptaal mei de útjefte fan it blêd Hustler. Sûnt in moardoanslach yn 1978 wied er fan 'e mul ôf ferlamme. Hy stie bekend om syn striid foar de frijheid fan mieningsutering en tsjin skynhilligens yn 'e Amerikaanske polityk. Oan diskant fan 'e Atlantyske Oseaan wied er benammentlik bekend rekke troch de spylfilm The People vs. Larry Flynt, dy't syn libben portrettearre.
Karriêre as sakeman
Yn maart 1972 begûn Flynt de Hustler Newsletter, in fjouwersidige swart-wytútjefte, wêrmei't er syn stripklubs oanpriizgje woe. Dy bliek lykwols sa populêr te wêzen ûnder syn klanten, dat er him yn maaie 1972 útwreide ta sechstjin siden en yn augustus 1973 ta twaentritich siden. Doe't it fanwegen de ekonomyske delgong, feroarsake troch de Oaljekrisis fan 1973, yn it neigean rekke mei syn stripklubs, besleat er om 'e Hustler Newsletter om te foarmjen ta in neakenblêd. Yn july 1974 kaam it earste nûmer fan Hustler út en binnen it jier hied er dêr safolle mei fertsjinne dat er al syn skulden ôfbetelje koe. Fan novimber 1974 ôf waarden yn Hustler saneamde pink-shots (foto's dêr't de fagina's fan 'e modellen op te sjen binne) printe, wat ta grutte kontroverse late. De útjefte fan elts nûmer fan it blêd gie mank mei strideraasjes en deilisskip, mei't withoefolle lju it as obseen beskôgen en fûnen dat it ferbean wurde moast. Koarte tiid letter waard Flynt hifke troch een paparazzo, dy't neakenfoto's nommen hie fan 'e eardere first lady Jackie Kennedy, wylst se yn 1971 op fakânsje oan it sinnebaaien wie. Flynt kocht de foto's foar $18.000 en publisearre se yn augustus 1975 yn Hustler. Fan dat nûmer waarden yn in pear dagen tiid mear as in miljoen eksimplaren ferkocht. Flynt waard der miljonêr troch.
Polityk
Flynt wie lid fan 'e Demokratyske Partij, al besocht er ienris om presidintskandidaat te wurden foar de Republikeinen. Hy stie bekend om syn krityk op 'e Kommisje Warren (dy't ferantwurdlik wie foar it iennichste offisjele ûndersyk nei de moard op John F. Kennedy, en love $1 miljoen út foar de tip dy't liede soe ta de arrestaasje en berjochting fan 'e echte moardner fan Kennedy. Yn 2003 stelde er himsels kandidaat foar it gûverneurskip fan Kalifornje en einige as sânde fan 135 kandidaten.
Ek stipe Flynt yn 2004 en 2005 anty-oarlochsaktivisten dy't tsjin 'e Irakoarloch demonstrearren en sette er him allegeduerigen yn foar homorjochten en de ynfiering fan it homohoulik.
Dielerskâns
Skiednis
De haadskâns, de Jemgumer Twinger, waard mei in trije oant fjouwer meter hege ierden wâl en twa ringfoarmige foarskânzen troch in likernôch 16 meter brede wettergrêft omjûn. Hy hie fjouwer twingers yn de hoeken, dêr't it ôfwargeskut op stie. Hy wie mei twa klapbrêgen tagonklik út it doarp wei. De binnenkant fan de skâns waard omjûn troch in muorre mei yn alle fjouwer hoeken in toer. By it ferdigeningswurk wiene ek twa slûzen ynboud, dy't it omlizzende lân ûnder wetter strûpe litte koe yn gefal fan striid.
Ynterlingua
It Ynterlingua (Interlingua, út Lat. inter "tusken" en lingua "taal") is in ynternasjonale helptaal, dy't yn 1951 publisearre waard troch de International Auxiliary Language Association ("Feriening foar in Ynternasjonale Helptaal", IALA). Yn tsjinstelling ta it (skematyske) Esperanto is it Ynterlingua in sterk naturalistyske taal. Eigentlik is it in soartemint Neo-Latyn. De grûnslach wurdt foarme troch ynternasjonale wurden, d.w.s. wurden dy't it bêste fertsjintwurdige binne yn de fiif saneamde kontrôletalen Ingelsk, Frânsk, Italjaansk, Spaansk en Portegeesk, en in ienfâldige, regelmjittige grammatika. Dêrtroch is it Ynterlingua sûnder kennis fan de taal doch ienfâldich te begripen.
Gertrudistsjerke (Idaerd)
Skiednis
De tsjerke waard ea wijd oan de hillige Gertrudis, abdis fan it kleaster yn Nijvel. Fan de roomske tiid datearret noch de 15e iuwske sealtektoer, dy't út reade kleastermoppen bestiet. Ta oantinken fan de fernijing fan de toer is doedestiids in gevelstien mei in goatyske tekst oanbrocht, dy't tsjintwurdich in plakje yn de toerromte krige hat. It skip fan de tsjerke waard yn 1774 ferfongen troch nijbou. Boppe de tagong fan de tsjerke is in gevelstien oanbrocht mei it wapen fan de Fan Scheltinga's. Under it wapen is in Latynske tekst oanbrocht dy't oerset yn it Frysk sa giet:
Ub Iwerks
Karriêre
Walt Disney besleat dêrop nei Hollywood te ferfarren, dêr't syn broer Roy O. Disney him al fêstige hie. Tegearre begûnen se in nij bedriuw, dat him nei ferskate nammeferoarings ta de hjoeddeistige Walt Disney Company ûntjaan soe. Iwerks folge Disney noch yn 1923 nei Kalifornje, dêr't er njonken Walt Disney sels de wichtichste animator fan 'e Disney-studio's waard. It earste wurk fan 'e nije studio wie in rige filmkes wêryn't in echte aktrise de rol fan Alice út Lewis Carroll syn Alice's Adventures in Wonderland spile, wylst de oare personaazjes allegear tekenfilmfigueren wiene. Neitiid betocht Disney it personaazje Oswald the Lucky Rabbit, dat lykwols eigendom wie fan distributeur Universal Studios. De earste Oswald the Lucky Rabbit-tekenfilm wie folslein Iwerks syn wurk, mar neitiid waard it personaazje yn 1927 op oanstean fan Universal op 'e nij ûntwurpen.
De earste Mickey Mouse-tekenfilms, en ek de iere Silly Symphonies, wiene suver folslein animearre troch Iwerks. Mar trochdat Disney him oerlade mei wurk, wylst Iwerks it gefoel hie dat Disney sels alle ear opeaske, krigen de beide freonen spul. Uteinlik stapte Iwerks op en sette er yn 1930 útein mei syn eigen tekenfilmstudio, dy't finansiere waard troch Disney-konkurrint Pat Powers. Dat levere de produksje fan 'e Disney-studio's in flinke klap op, mar trochdat Disney gau-gau in stikmannich jonge en tige talintearre animators oannaam, kaam it bedriuw der al rillegau boppe-op. Iwerks syn studio, oan 'e oare kant, waard nea in súkses. Hy betocht en ûntwurp twa haadpersonaazjes, Flip the Frog en letter Willie Whopper, mar it slagge him nea om in wichtige konkurrint fan Disney te wurden. Fan 1933 oant 1936 produsearre Iwerks in rige koarte tekenfilms yn kleur, de saneamde ComiColor Cartoons, dy't rûchwei werfertellings fan mearkes wiene sûnder ferbinend haadpersonaazje. Ek dat waard gjin grut súkses, en doe't yn 1936 syn jildsjitters har weromloeken, gie Iwerks syn studio fajyt.
COVID-19
In part fan 'e ynfekteare persoanen hawwe milde as gjin symptomen. By persoanen mei in fermindere ymmúnsysteem, lykas âlderein en groanysk siken, kin de sykte lykwols resultearje yn slimme longûntstekking mei soms fatale útkomst. De oerdracht fan 'e sykte fynt foaral plak troch hoastjen en prústjen, wêrby't ynfektearre druppels ynhalearre wurde.
Sint-Laurentiuskatedraal (Lugano)
Arsjitektuer en ynrjochting
Ut de tiid fan de grutte feroaring yn de jierren 1901-1910 datearje de neoromaanske fresko's oan de muorren en gewelven.
Wat Wurd It
Wat Wurd It? wie in mobyle app, dy't wurden oersette koe fan/nei it Frysk en Nederlânsk, de betsjutting opsykje, en noch wat aardige dingen dwaan. De Flash-ferzje kin noch sûnder ynstallaasje op it gewoane ynternet brûkt wurde.
Opstanning fan Jezus
It belang foar it Kristendom
"Alhoewol't de ferrizenis in histoarysk foarfal is, dat troch it teken fan de lege grêftombe en it werklike moetsjen fan de apostels mei de ferriisde Kristus fêst te stellen is, bliuwt it, ynsafier't it boppe de skiednis giet en dêroerhinne útstapt, yn it djipst in leauwensmystearje. Dêrom lit de ferriisde Kristus him net oan de wrâld sjen, mar wol oan syn learlingen, dy't mei him gien wiene fan Galiléa nei Jeruzalim".
Hynstefleismars
De fjildtocht
Crook stie oan it haad fan in troepemacht fan sa'n 2.200 man, besteande út 1.500 man kavalery en 450 man ynfantery. De kavalery omfieme de Kompanjyen A, B, D, E en I fan it Amerikaanske 2e Kavaleryrezjimint, de Kompanjyen A, B, C, D, E, F, G, I, L en M fan it 3e Kavaleryrezjimint ûnder kaptein Anson Mills en de Kompanjyen A, B, C, D, E, F, G, I, K en M fan it 5e Kavaleryrezjimint ûnder luitenant-kolonel Eugene A. Carr. Crook syn ynfantery waard foarme troch de Kompanjyen D, F en G fan it 4e Ynfanteryrezjimint, de Kompanjyen C, G en H fan it 9e Ynfanteryrezjimint en de Kompanjyen B, C, F en I fan it 14e Ynfanteryrezjimint. Fierders hie Crook 240 Yndiaanske ferkenners by him, en teffens in groep boargerwurknimmers fan it Leger, wêrûnder de blanke ferkenners Frank Grouard, John Wallace Crawford (byneamd 'Captain Jack'), Baptiste Pourier (byneamd 'Big Bat') en Baptiste Garnier (byneamd 'Little Bat'). Ek ferskate sjoernalisten, lykas Robert Edmund Strahorn en John F. Finerty, hiene har by Crook syn troepen jûn.
Middelsee (Ljouwert)
Middelsee is in nij te bouwen stedsdiel yn it suden fan de stêd Ljouwert. De namme komt fan de eardere see-earm, de Middelsee, dy't yn de Midsiuwen by Ljouwert del rûn, en waard yn 2018 fêststeld.
The Son of Hickory Holler's Tramp
The Son of Hickory Holler's Tramp (Ingelsk foar "De Soan fan 'e Hoer fan Hickory Holler") is in Ingelsktalich liet oer prostitúsje dat yn countrystyl skreaun waard troch Dallas Frazier. It waard yn 1968 foar it earst opnommen en útbrocht troch de Amerikaanske sjonger Johnny Darrell. Yn 1977 waard it bekend by in breder publyk yn 'e útfiering fan Kenny Rogers.
Skiednis
The Son of Hickory Holler's Tramp waard foar it earst yn 1968 opnommen en ek as single útbrocht troch de Amerikaanske sjonger Johnny Darrell. It liet berikt it 37e plak yn 'e Hot Country Singles-hitlist. Datselde jiers waard it ferske noch troch trije oare countrysjongers covere, ûnder wa Sanford Clark.
Yn 1977 rekke The Son of Hickory Holler's Tramp yn 'e Feriene Steaten folle bekender, doe't it troch Kenny Rogers opnommen waard foar syn twadde solo-album Kenny Rogers. Dat album berikte it earste plak op 'e toanoanjaande Top Country Albums-list fan it tydskrift Billboard.
Gods ryk
Yn it kristendom
It ryk fan God ferwiist ek nei in oare steat fan siel of tins binnen it kristendom (sjoch Lukas 17:20 - 21). Yn sjarismatyske fermiddens wurdt it ryk letterlik oanwêzich achte as de hillige Geast dwaande is mei bygelyks genêzing.
Das Lied der Deutschen
Skiednis
Yn it Dútske Keizerryk (1871-1918) wie der gjin offisjeel folksliet, mar by spesjale gelegenheden waard Heil dir im Siegerkranz songen op de melody fan it Ingelske folksliet God save the Queen. It Lied der Deutschen waard lykwols hieltyd populêrder, en ûnder de Earste Wrâldkriich waard it ek faker songen om't Heil dir im Siegerkranz deselde melody hie as it folksliet fan de Ingelske fijân.
Pasjint
In pasjint (fan it Frânske patient, "immen dy't lijt", dat weromgiet op 'e Latynske tiidwurdsfoarm patiens) is immen oan wa't medyske, paramedyske of ferpleechkundige help ferliend wurdt. De behoefte oan sokke help wurdt feroarsake troch it oprinnen fan in sykte, in oandwaning of letsel. De pasjint is yn sa'n gefal in soarchbehoevende, dy't de soargen of it tafersjoch fan ien of mear soarchferlieners genietet.
Rocco Siffredi
Pornokarriêre
Siffredi wurke jierrenlang gear mei de Amerikaanske akteur/regisseur/produsint John Stagliano, better bekend as "Buttman", de oprjochter fan Evil Angel, ien fan 'e grutste en ynfloedrykste pornostudio's fan 'e wrâld. Letter rjochte er syn eigen label Rocco Siffredi Produzioni op, wêrfan't it eigentlike produksjebedriuw yn 'e Hongaarske haadstêd Boedapest fêstige wie. Dêrfoar wied er net inkeld as akteur, mar fan 1993 ôf ek as regisseur wurksum. Neffens de Internet Adult Film Database (IAFD) hie Siffredi ein 2013 yn 552 pornofilms spile, wylst er der 273 regissearre hie. Syn skaaimerk wie dêrby de ekstremere films, mei anale en rûge seks (spuie, hierlûke, smoarseks, slaan, spanking, yrrumasio en anilingus). Gauris rint de seks yn syn films út op sado-masogisme of eroatyske fernederings, wêrby't de manlike akteur (yn 'e regel hysels) faker al as net dejinge is dy't dominearre of fernedere wurdt. Inkeldris hat er folslein de ûnderhearrige spile, yn films as Rocco More than Ever in London 2, Animal Trainer 11 en Marquis de Sade; yn dy lêste film ferskynde er sels as travestyt.
Anchnjam Ragtsjaagiin
Anchnjam Ragtsjaagiin ('Anchnjam' is de foarnamme en 'Ragtsjaagiin' in patronym; Mongoalske foarm: Рагчаагийн Анхням, sekuerdere transliteraasje: Ragčaagijn Anchnjam) (1981) is in Mongoalsk aktrise. Yn 2012 waard har troch it regear fan Mongoalje de Kultuerwurkerspriis takend.
Boargerlike steat
Boargerlike steat is de formele posysje fan in minske neffens de sin en betsjutting fan it boargerlik wetboek. Der kin ûnderskaad makke wurde yn houlikske steat, partnerregistraasje (registrearre partnerskip); de saneamde wettige, as oars ûnwettige ôfstamming; mearder- of minderjierrigens, it mooglik ûnder kuratele stean, spesifike tastannen fan fâdij of âlderlik gesach en nasjonaliteit. It mei opset sin ûndúdlik meitsjen fan immens komôf (ûnder oare troch namswiziging) en bigamy is it fertsjutstermoanjen fan boargerlike steat en ûnder de wet strafber steld.
Trije-ienheidskatedraal (Izjevsk)
Sovjettiid
Yn 1937 waard de katedraal sletten en alle geastliken dy't op dat stuit oan de katedraal ferbûn wiene, waarden oppakt en deasketten. Ien fan de preesters waard feroardiele ta 10 jier strafkamp, mar hy ferstoar al op 17 april 1938 yn it kamp. Yn 1938 folgen plannen om de tsjerke ôf te brekken en op de lokaasje in stadion te bouwen. Der folge in moannnelange striid fan de parochianen om de tsjerke te behâlden. Yn dy tiid wiene alle tsjerken yn Izjevsk op de lytsere Himelfearttsjerke nei al sletten of ôfbrutsen. Op it ferset folge gjin weromjefte, mar it resultaat wie wol dat de ôfbraak net troch gyng. It gebou waard ynearsten as lêsseal brûkt en yn de oarloch brûkte in bakker it gebou.
Weriepening
Yn oktober 1945 waard de tsjerke weromjûn oan de otterdokse mienskip. It gebou hie gjin koepel mear, fan de toer stie allinne noch de ûnderbou en de ynrjochting wie ferdwûn en it hiele gebou moast restaurearre wurde. Sûnt 17 maart 1946 wiene der wer fierings.
Tusken 1985 en 1991 waard de tsjerke renovearre en de klokketoer ferhege. Sûnt 2000 waard der fierder wurke oan de katedraal en ek it hiele gebiet om de katedraal waard opknapt. Yn 2002 waard oan it bestjoersgebou fan it bisdom in fiifkoepelige tsjerke boud, dy't oan Panteleimon de Genêzer wijd waard.
PC 2016
Earste List
Fierder wie de lêste partij fan de earste list in tige spannende partij tusken de earste klas partueren fan Johannes van der Veen en Peter van Zuiden. It waard sels alles oan de hang, wêrnei it partuer fan Peter van Zuiden trochgie nei de twadde list.
Oerbefelhawwer
East-Dútslân (1960-1990)
Op 3 oktober 1990 feriene de DDR him mei de Bûnsrepublyk Dútslân en de grûnwet en de striidkrêften fan de DDR waarden dêrmei opheft.
Potmargesône
De wyk waard neamd nei it rivierke De Potmarge dat troch de wyk hinne streamt. Yn it suden fan de wyk stiet it Medysk Sintrum Ljouwert en leit it Abbingapark.
Slach by de Egadyske Eilannen
De slach
thumb|In ramstjûne fan ien fan de sonken Kartaachske skippen Katulus sette útein mei de blokkade fan de havenstêd Lilybaion, hjoed-de-dei Marsala, yn westlik Sisylje om de ferbining mei Kartago en dus de oanfier foar Hamilkar Barka en syn leger yn Sisylje ôf te snijen. De Kartaachske float kaam der koart dêrnei ek oan en Hanno liet de float by de Egadyske Eilannen stopje, om op in geunstige wyn te wachtsjen. De float waard lykwols troch de Romeinen opmurken, dêrnei't Katulus de blokkade ophefte en him foar de fijân oer opstelde.
Konkoers hippyk
Fierders kinne oan in konkoers hippyk ek hurddraverijen en hynstekeurings ferbûn wêze. Yn 'e skoften wurde faak publyksdemonstraasjes fersoarge fan ferskate oare fasetten fan it wurkjen mei hynders of mei bisten yn it algemien. In konkoers hippyk wurdt yn 'e regel yn it simmerhealjier yn 'e iepen loft holden. It kin lykwols ek foarkomme dat sa'n evenemint yn in maneezje of in oare oerdutsen hal organisearre wurdt; yn dat gefal sprekt men ornaris fan in 'indoor-konkoers', wat net selden ferkoarte wurdt ta simpelwei 'indoor'.
Katedraal fan Cobh
De Katedraal fan Cobh (offisjeel: Sint-Colmankatedraal, Ingelsk: St. Colman's Cathedral, Iersk: Ard-Eaglais Naomh Colmán) is de biskopstsjerke fan it roomsk-katolike bisdom Cloyne yn de havenstêd Cobh oan de Ierske súdkust. De yn neogotyske styl boude katedraal stiet op in hichte op in prominint plak en is om fierrens te sjen. Under de yn de 19e iuw boude katedralen, dy't de âlde sûnt de reformaasje oan de Anglikaanske tawiisde biskopstsjerken ferfange moasten, is de katedraal fan Cobh ien fan de djoerste en moaiste katedralen.
Egadyske Eilannen
De befolking yn 2017 wie 4.292. Winterfroast en delslach is leech. De wichtichste boarne fan ynkommen fan de befolking is it fiskjen.
Skiednis
De eilannen wiene bekend om de Slach by de Egadyske Eilannen yn 241 f.Kr., dêr't in Kartaachske float troch in Romeinske float ferslein waard. Dy slach wie de beslissende slach fan de Earste Punyske Oarloch dy't yn it foardiel fan de Romeinen útwurke. Nei de Romeinske tiid wiene de eilannen part fan de gebieten fan de Goaten, Fandalen en Sarasenen. De Noarmannen bouden in boarch op Favignana yn 1081.
Slach om Nederlân
De Slach om Nederlân makke diel út fan Fall Gelb, de Dútske ynvaazje fan Nederlân, Belgje, Lúksemboarch en Frankryk yn de Twadde Wrâldkriich. De slach begûn op 10 maaie 1940 mei de ynfal yn Nederlân en einige op 14 maaie nei it bombardemint op Rotterdam. Yn de provinsje Seelân waard lykwols pas op 17 maaie gjin wjerstân mear bean.
Nei it oerweldigjende bombardemint op Rotterdam troch de Luftwaffe drigen de Dútsers noch mear Nederlânske stêden te bombardearjen as de Nederlanners harren net oerjaan soenen. Men wist dat de bommewerpers net tsjin te hâlden wienen, en sa krige it Nederlânske leger al frij gau it befel om de wapens del te lizzen.
Losail International Circuit
Losail International Circuit is in sirkwy yn Lusail, Katar. It sirkwy waard iepene yn 2004, en is 5,380 km lang, en hat 16 bochten.
Alfred Edward Housman
Housman waard beskôge as ien fan de wichtichste klassisy fan syn tiid. Hy waard earst ta heechlearaar Latyn beneamd oan University College London en dosearre letter in Cambridge. Housman syn edysjes fan Juvenalis, Manilius en Lucanus binne lange tiid as gesachhawwend beskôge.
Publikaasjes
Was never given in vain;
Ilhan Omar
Ferkiezings foar it Kongres (2018)
Op 5 juny 2018 kundige Omar oan dat se har ferkiesber stelde foar de sit fan it 5e distrikt fan Minnesota yn it Amerikaanske Hûs fan Offurdigen, nei't de sittende ôffurdige, Keith Ellison, bekendmakke hie dat er net wer ferkiesber wie. Op 17 juny krige se nei twa omgongen fan stimmen de stipe fan 'e partijtop fan 'e Minnesota Democratic-Farmer-Labor Party, en op 14 augustus wûn se de foarferkiezings fan har partij. By de eigentlike ferkiezings, op 6 novimber 2018, naam Omar it op tsjin 'e Republikeinske konservative aktiviste Jennifer Zielinski, dy't se mei in romme marzje fersloech. Dêrmei waard se de earste persoan fan Somalysk komôf dy't ea yn it Amerikaanske Kongres keazen is, en tegearre mei Rashida Tlaib, út Michigan, wie se ek ien fan 'e earste islamityske froulju dy't ea yn it Kongres keazen binne. Dêropta is Omar ek de earste islamityske flechtling dy't ea keazen is foar in sit yn it Amerikaanske Kongres, en de earste net-blanke persoan dy't ea yn it Amerikaanske Kongres keazen is foar in sit út Minnesota. Oer Omar har ferkiezing yn it Amerikaanske Kongres waard troch Norah Shapiro de dokumintêre Time for Ilhan makke, dy't draaide op û.m. it Filmfestival fan Tribeca.
Mattijs ten Brink
Mattijs ten Brink (Bergen, 23 maaie 1963) is sûnt 1 augustus 2013 algemien direkteur fan Transavia. Hy folge doe de nei Air France-KLM ferhuze Bram Gräber op. Tal fan jierren wie er yn ferskillende funksjes wurksum by KLM Cargo en Martinair Cargo.
Biografy
Fan 1975 oant 1981 folge Ten Brink in gymnasiumoplieding oan it Kennemer Lyseüm yn Overveen. Dêrnei gong er nei de Universiteit fan Amsterdam, dêr't er yn 1989 ôfstudearre yn bedriuwsekonomy.
Lauri Pihkala
Lauri Pihkala (útspr.: ['la̭uri 'pixkala], likernôch: "laury pychkala"; berne as: Lauri Gummerus; Pihtipudas, 5 jannewaris 1888 – Helsinki, 20 maart 1981) wie in Finsk sporter, militêr, polityk aktivist en útfiner. Hy rekke fral bekend ûnder syn bynamme Tahko (útspr.: ['taxko], likernôch: "tachko"), dat Finsk is foar "De Slypstien". De neitins fan Pihkala stiet benammen yn it teken fan pesäpallo (ek bekend as Finsk honkbal), de nasjonale sport fan Finlân, dy't Pihkala yn 1920 útfûn.
Getto fan Lemberg
Deportaasjes
Tusken 10 en 31 augustus 1942 waard de Grosse Aktion útfierd. Sa'n 50.000 joaden waarden op in sammelplak yn Janovska by inoar brocht en nei Belzec deportearre. Wezen en pasjinten waarden net deportearre mar fuort delsketten. It getto waard no mei likernôch de helte lytser makke. Henryk Landesberg, de foarsitter fan de Joadske Ried, waard op 1 septimber 1942 tegearre mei oare leden fan de Ried en de plysjes fan it getto yn opdracht fan Erich Engels yn it iepenbier ferhongen oan de balkons fan it gebou fan de Joadske Ried oan de Łokietka-strjitte en de hoeke fan de Hermana-strjitte. Doe't de winter tichterby kaam wennen der noch sa'n 65.000 joaden yn it getto. Sûnder ferwaarming en sanitêre foarsjennings liede de oerbefolking al gau ta in útbraak fan tyfus.
Tusken 5 en 7 jannewaris 1943 waarden yn opdracht fan Fritz Katzmann nochris 15.000-20.000 joaden, dêrûnder ek de lêste leden fan de Joadske Ried, bûten de sted delsketten. Nei dy aksje waard de Joadske Ried ûntbûn. Dat wat fan it getto oerbleau waard no it Judenlager Lemberg; in wurkkamp mei likernôch 12.000 joaden dy't noch sûn genôch wiene om te wurkjen yn de kriichsyndustry en in pear tûzen yllegale joaden (benammen froulju, bern en âlderen) dy't harren skûl holden.
Werse
Fauna
De Werse is populêr by angelfiskers fanwege syn rikens oan fisk. Bears (twa soarten), Snoek, Mearfal en wytfisk lykas Karper, Mûdhûn, Brazem komme der yn foar. Fierders komme mear seldsume bisten sa as de Iisfûgel en Ringslang op syn iggen foar.
Mr. T
Iere jierren
Syn dragen fan in protte juwiellen kaam fuort út it feit dat nachtklubbesikers geregeldwei spul ferlearen of efterlieten nei in gefjocht, dat hy dan yn beslach naam en de rest fan 'e jûn droech. It idee dêrefter wie dat immen dy't derút set wie, gjin reden hawwe soe om wer nei binnen ta as Mr. T, dy't foar de bûtendoar stie, syn eigendommen by him hie. As sa'n persoan der om kaam, koed er der de útsmiter gewoan om syn spul freegje en dan koed er it weromkrije sûnder dat der fierder noch geweld oan te pas hoegde te kommen. It dragen fan juwiellen befoel lykwols sa goed, dat Mr. T al rillegau syn eigen begûn oan te skaffen. Behalven om dronken rûzjesikers derút te setten, wie it doedestiden benammen de taak fan Mr. T om drugdealers en drugsferslaafden út 'e nachtklub te hâlden. Yn syn tiid as útsmiter wied er belutsen by mear as twahûndert slaanderijen en dêrfoar waard er ferskate kearen oanklage, mar hy wûn eltse rjochtsaak.
Ein jierren santich wûn Mr. T fierders twa jier efterinoar de krêftsportkompetysje America's Toughest Bouncer ("Amerika's Hurdste Utsmiter"), by de twadde wêrfan't ek in bokswedstryd ynbegrepen wie. Doe't er ynterviewd waard troch de bekende Amerikaanske sportferslachjouwer Bryant Gumbel, seid er: "It muoit my slim foar de fint dy't tsjin my bokse moat. It spyt my wier foar him." Dy útspraak (I just feel real sorry for him) soe letter weromkomme yn 'e film Rocky III as I pity the fool (letterlik: "Ik haw begrutsjen mei de suffert"), dat min ofte mear Mr. T syn motto waard. Hy fersloech syn tsjinstanner nammentlik yn minder as 54 sekonden, en doe't akteur Sylvester Stallone it programma yn 1980 op 'e tillefyzje seach, wist er dat er Mr. T hawwe woe foar syn film.
Alexander Wienerberger
Alexander Wienerberger (Wenen, 8 desimber 1891 - Salzburg, 5 jannewaris 1955) wie in Eastenrykske skiekundich yngenieur dy't 19 jier wurke by gemyske ûndernimmingen fan de USSR. Doe't er yn Charkov wurke, makke er in hiele rige foto's fan de Holodomor fan 1932-1933, dy't it fotografysk bewiis binne fan de massale honger fan it Oekraynske folk yn dy tiid.
Noardereachsân
thumb|225px|De Noardfryske eilannen mei Noorderuug Söön Noardereachsân (Noardfrysk: Noorderuug Söön, Dútsk: Norderoogsand) is in ûnbewenne Noardfrysk eilân. It is it middelste en op ien nei grutste eilân yn it Nasjonaal park Sleeswyk-Holstein. It leit westlik fan Noardereach en Pälweerm en súdwestlik fan Hege en wurdt yn it suden troch Rummelloch fan Sudereachsân skieden. It eilân is sawat 7,5 kilometer lang (noard-súd) en sawat twa kilometer breed.
Vignette (koart ferhaal)
Ynhâld
Harry Dresden, praktisearjend tsjoender en privee-detektive te Chicago, hat in petear mei Bob, in elemintêre geast fan 'e lucht mei in yngeande kennis fan magy, dy't in skedel bewennet op 'e boekeplanke yn Harry syn laboratoarium. Se hawwe in mieningsferskil oer de advertinsje dy't Harry yn de Gouden Gids pleatst hat, mei de tekst: